**SM אנטרטיינמנט** היא סוכנות בידור דרום קוריאנית, שהוקמה ב-1989 על ידי לי סו מן. היא נחשבת לאחת מארבעת חברות התקליטים הגדולות בקוריאה, יחד עם YG אנטרטיינמנט, הייב קורפוריישן ו-JYP אנטרטיינמנט, ומכונה "החברה שיצרה את הקיי-פופ".

החברה פועלת כחברת תקליטים וסוכנות כישרונות, ועוסקת גם בתחומים של הפקת מוזיקה, הפקת אירועים, הפקת קונצרטים והפצת מוזיקה. החברה מייצגת, בין השאר, את האמנים: בואה, TVXQ סופר ג'וניור, גירלז ג'נריישן, שייני, אקסו, רד ולווט ואספה.

1989 - ייסוד החברה, התפתחות, והרחבת פעילות
------------------------------------------

תחילת הקריירה המוזיקלית של לי סו - מן לא הייתה מאוד מוצלחת. הוא התחיל את העיסוק שלו במוזיקה בתור זמר פולק רוק עם הצלחה בינונית, ואחר כך שימש כ-די ג׳יי. ההצלחה שלו הגיעה דווקא בפן העסקי של המוזיקה. כשלמד בשנות השמונים באוניברסיטת קליפורניה נורת׳ריג׳ בארה״ב הושק ערוץ MTV. עליייתו של הערוץ, ששידר קליפים של מוזיקה, סימנה עידן חדש בו הוויזואליות הפכה לחשובה לא פחות מהמוזיקה. דבר זה היווה השראה לגישה הוויזואלית שהוא הטמיע מאוחר יותר בחברה שהקים.

לאחר שחזר לקוריאה ב־1989, לי הקים את "SM Studio", שנקרא על שם ראשי התיבות של שמו, ברובע גנגאם שבסיאול, והחתים את הזמר היו היון-סוק. במהלך שנות ה-90, SM Studio פיתחה מערכת פנימית שדאגה לכל ההיבטים של קריירת האמנים שלה. הגישה של לי הייתה ממוקדת לקהל של בני נוער, והתייחסה בצורה הוליסטית לתכונות הדרושות כדי להפוך לאמן מצליח.

להקת הקיי פופ הראשונה שיצאה הייתה H.O.T, שהציגה סגנון מוזיקה אופטימי וקליט עם מוזיקת דאנס, בשונה משירי הפולק והרוק שהיו נפוצים באותה תקופה. הלהקה הצליחה, ואחריה הגיעה שורה של להקות מצליחות, ביניהן: סופר ג'וניור, TVXQ, וקבוצת הבנות הראשונה: גירלז ג'נריישן.

בשנות התשעים התחילה SM עם תוכנית הכשרה של ״מחנה אימונים״ לאימון והפקה, הכשירה את שיטת ״קו הייצור״ של אמנים ומוזיקה, ושכללה את המודל שמיועד להכניס שירים לראש המצעדים ולמלא אולמי הופעות.

לי סן יונג, מייסד SM אנטרטיינמנט
דו״ח של החברה מ-2010 מפרט את קנה המידה התעשייתי שהחברה פועלת בו: היא מפעילה מתקן אימונים במתחם של כ-2,550 מ״ר בגנגאם, פועלת עם כ־400 כותבי שירים ברחבי העולם ומקבלת כ-300,000 מועמדויות מדי שנה בתשע מדינות. המפתח להצלחתה היה בכך שהיא הייתה הלייבל הקוריאני הראשון ששיווק "להקות כמותגים" (bands as brands)

בפברואר 1995 שינתה החברה את שמה ל-SM אנטרטיינמנט. לאחר מכן SM פיתחה מערכת הפקה פנימית ויצרה שורה של אמנים מצליחים, כולל להקת הבנים H.O.T. בשנת 1996, קבוצת הבנות S.E.S. ב-1997, להקת הבנים Shinhwa ב-1998, והזמרת בואה ב-2000.

2,000 - 2,010 - התרחבות מחוץ לקוריאה, הנפקה בבורסה וגידול בהכנסות
-----------------------------------------------------------------

הסמליל של החברה עד 2017
בשנת 2,000 החברה הונפקה בבורסת KOSDAQ בקוריאה, תחת הסימול KRX.

בינואר 2001, מתוך מטרה להיכנס לשוק היפני, החברה הקימה חטיבה בשם SM אנטרטיינמנט יפן.

בשנת 2005, קים יאנג-מין הפך למנכ"ל השלישי של החברה. הוא החל במהלך של קידום אמנים מחוץ לקוריאה.

ב- אוקטובר 2008 החברה הודיעה על כניסה של הזמרת בואה לארה״ב, במטרה ״להביא את אסיה לאמריקה״, תחת חברת בת שתפעיל לייבל שייקרא SM אנטרטיינמנט ארצות הברית.

2010 - 2020: התרחבות וגידול ברווחים
-----------------------------------

בפברואר 2010 התפטר מייסד החברה לי סו-מן מתפקידו כמנכ״ל, במטרה ״למקד יותר אנרגיה בעסקים של SM בחו״ל, ובפיתוח אמנים״

במאי 2010, SM הודיעה על הרווחים התפעוליים הגבוהים ביותר ברבעון הראשון, בסך של 10.4 מיליון וון - עליה של 471% לעומת התקופה המקבילה בשנה הקודמת. המכירות באותו רבעון עמדו על סך של 22.7 מיליון וון, מה שמשקף עליה של 58% מאותו רבעון בשנה הקודמת. הרווח התפעולי הכולל לשנה כולה היה 9.3 מיליארד וון.

בשנת 2012 החברה הודיעה על גידול של כ־82% בהכנסות, שעמדו על כ־225 מיליון דולר, ורווח נקי בסך של 38 מיליון דולר, כמעט כפול מהשנה הקודמת. שווי השוק שלה באותו זמן היה 660 מיליון דולר.

רד ולווט בהופעה, 12 במאי 2018
ב-11 בפברואר 2016, ענקית המסחר האלקטרוני הסינית עליבאבא רכשה 4% מהמניות של SM תמורת 30 מיליון דולר.

באוקטובר 2018, SM רכשה את Million Market, שהייתה ביתם של כותבים, זמרים, ראפרים וזמרי R&B.

ב- 8 באוגוסט 2019, הודיעה החברה, יחד עם קפיטול רקורדס על הקמת הרכב סופרגרופ, שייקרא SuperM. ב-4 באוקטובר 2019 ההרכב הוציא את המיני אלבום הראשון שלו, שנקרא SuperM. האלבום הגיע לראש מצעד האלבומים של בילבורד והפך את SuperM לאמן האסייתי הראשון בהיסטוריה שאלבום הבכורה שלו הגיע לראש המצעד.

באפריל 2020, בעת מגפת הקורונה החברה הודיעה על שותפות עם חברת האינטרנט Naver, והודיעה על סדרת הופעות חיות, תחת השם Beyond Live שתשודר ברשת. ב-20 באפריל החברה פרסמה טריילר בערוץ היוטיוב שלה, שהכריז על מה שכינתה ״העידן החדש של ההופעות החיות״: הופעות שישודרו באמצעות האפליקציה V Live של Naver, ויהיו זמינים לקהל ביותר מ-200 מדינות.

באוקטובר 2020, SM הודיעה כי אספה, להקת הבנות הראשונה שלהם מזה שש שנים, תוציא את הסינגל הדיגיטלי "Black Mamba" ב-17 בנובמבר.

2023 - הווה: ״עידן 3.0״, הכרזה על להקות חדשות
---------------------------------------------

להקת הבנים שייני בהופעה בטייוואןב- 3 בפברואר 2023, חשפו המנכ"לים המשותפים לי סונג-סו וטאק יאנג-ג'ון בסרטון ביוטיוב כי הלייבל עובר מעידן "2.0" לעידן "3.0", עם שינויים משמעותיים באופן פעילות הלייבל. אלה כוללות מעבר ממערכת ייצור של איש אחד, בראשות המייסד והמפיק הבכיר לי סו-מן ובית ההפקה הפרטי שלו, למערכת שיש בה צוותי הפקה מרובים, הן פנימיים והן חיצוניים, שיפקחו על הפקת מוזיקה וקידום אמנים, כולל האצלת סמכויות למנהלי אמנים. המטרה של המערכת החדשה היא למנוע עיכובים בהפקה. בנוסף, החברה מתכננת להקים ״מרכז מטאוורס״ שיוקדש להפקה ותפעול של אמנים וירטואליים בתעשיית הבידור העתידית.

ב- 31 ביולי 2023 הודיעה SM על להקה חדשה, בשם רייז (אנ'), שתקיים הופעת בכורה בספטמבר. ב־24 במאי החברה הודיעה על להקת בנות חדשה, שעתידה לפעול החל מהרבעון הרביעי של 2023.

תביעות כנגד החברה על התנהלות מול האמנים, ועל ״חוזי עבדים״
---------------------------------------------------------

בשנת 2023 שלושה מחברי להקת אקסו החלו בהליכים משפטיים כנגד SM. משרד עורכי הדין שייצג אותם טען כי SM ניצלה את מעמדה ואילצה את חברי הלהקה לחתום על חוזה ל־12 שנים, כשהתקן המקובל בתעשייה הוא חמש שנים, וכינתה את החוזים ״חוזי עבדים״. בנוסף, ההתנהלות הכספית מולם לא התנהלה בשקיפות.

ל-SM יש היסטוריה מפוקפקת עם הנושא של ״חוזי עבדים״: בשנת 2009, שלושה מחברי הלהקה TVXQ הגישה בקשה לבית המשפט לבחון את החוזה שהיה להם מול SM לכ-13 שנים, תוך שהם מציינים את אורך הזמן הקיצוני של החוזה, וכן הביעה דאגה לגבי חלוקת התשלומים. לאחר שלוש שנים של מאבקים משפטיים, הם זכו במשפט וקיבלו את האפשרות להמשיך את הפעילות שלהם בלי שיהיו מחויבים לחוזים המקוריים שלהם. תביעות דומות הוגשו על ידי אמנים נוספים שעבדו עם SM.

כתוצאה מכך, ועדת הסחר ההוגן של דרום קוריאה יצרה כלל בשנת 2010, שביטל את מה שנקרא "חוזי עבדים", והגבילה את החוזים מול יחידים לשבע שנים בחוזה הראשון.

גירלז ג'נריישן בפסטיבל DMC, 2015
ב- 29 בספטמבר 2014 ג'סיקה ג׳אנג, שהייתה חברה בקבוצה גירלז ג'נריישן באותו זמן, טענה שבאוגוסט 2014 חבריה לקבוצה והלייבל השתתפו בהשקת קו האופנה שלה *Blanc and Eclare* אבל בהמשך שינו את עמדתם, והתנו את המשך חברותה בקבוצה בכך שתסגור את העסק הפרטי שהקימה. בתגובה, SM טענה כי העסק העצמאי של ג׳אנג לא הסתדר עם לוח הזמנים של הלהקה.

ב- 2017 ועדת הסחר ההוגן בדרום קוריאה הודיעה למספר סוכנויות אמנים, ביניהן SM, לתקן את החוזים הלא הוגנים שלהם, שדרשו מאמנים פיצוי בסך שבין 86,000 ל־129,000 דולר במקרה של יציאה מוקדמת מחוזה, ולחייב אותם רק בעלות המקורית של ההשקעה שלהן.

מלחמת המניות בין הייב לקקאו
---------------------------

ב- 6 באפריל הוכרז שענקית הטכנולוגיה הקוריאנית קקאו רכשה 9.05% ממניות SM והפכה לבעלת המניות השנייה בגודלה בחברה, נכון לאותו זמן. למחרת הגיש לי סו - מן צו מניעה נגד העסקה בין החברות, בטענה שהמכירה לא חוקית ללא אישורו כבעל המניות הגדול בחברה.

יומיים לאחר מכן, חברת הבידור הייב קורפוריישן (שמייצגת, בין השאר, את BTS) הפכה לבעלת המניות הגדולה בחברה, לאחר שרכשה 14.8% מהמניות של SM מלי סו - מן, תמורת 422.8 מיליארד וון, בהערכת שווי של החברה בכ- 2.27 מיליארד דולר. ב-3 במרץ הייב ביצעה רכישה נוספת של כ-1% מהמניות של Galaxia SM (ששייכת בחלקה ל-SM), והגדילה את חלקה ל-15.8% במניות. בנוסף היא הציעה לרכוש עוד כ-25% מהחברה מבעלי מניות אחרים.

קקאו, לעומת זאת, הציעה כ-150,000 וון למניה לבעלי מניות קיימים, בהערכה של שווי של קרוב למיליארד דולר עבור 35% ממניות SM. ההצעה הייתה גבוהה ב-25% לעומת ההצעה של הייב.

ב-3 במרץ 2023 קיבל בית המשפט בקוריאה את הבקשה של לי סו - מן, והוציאה צו מניעה כנגד העסקה עם קקאו. ב-6 במרץ 2023, קקאו פרסמה הצעת רכש עבור רכישת 35% מהמניות של SM, בנוסף ל-4.9% מהמניות שכבר היו בבעלותה בחברה.

ב-12 במרץ 2023, הייב הודיעה שהחברה לא מתכוונת להמשיך להחזיק ברוב המניות של SM, מכיוון שמלחמת ההצעות עם קקאו עלולה "לפגוע בערך בעלי המניות". ב-24 במרץ 2023, הודיעה הייב כי תמכור את מלוא חלקה ב-SM לקקאו ב-28 במרץ 2023, אך לבסוף מכרה רק חצי מאחזקותיה והשאירה לעצמה כ-8.81% מהמניות.

ב- 28 במרץ, קקאו הודיעה כי רכשה בהצלחה 35% ממניות SM, וכתוצאה מכך 39.87 אחוזים מהמניות היו בבעלותה, כך שהיא הפכה לבעלת המניות הגדולה ביותר של SM.

להקות החתומות בחברה
-------------------

* TVXQ
* גירלז ג'נריישן
* Shinee
* אקסו
* רד ולווט
* NCT (אנ')
* אספה
* רייז (אנ')

ראו גם
------

* קיי פופ
* הגל הקוריאני
* YG אנטרטיינמנט
* JYP אנטרטיינמנט
* הייב קורפוריישן

קישורים חיצוניים
----------------

ויקישיתוף מדיה וקבצים בנושא **SM אנטרטיינמנט** בוויקישיתוף
* אתר האינטרנט הרשמי של SM אנטרטיינמנט (בקוריאנית)
* SM אנטרטיינמנט, ברשת החברתית פייסבוק

* SM אנטרטיינמנט, ברשת החברתית אקס (טוויטר)

* SM אנטרטיינמנט, ברשת החברתית אינסטגרם

* SM אנטרטיינמנט, סרטונים בערוץ היוטיוב
* סרטונים בערוץ של SM אנטרטיינמנט, באתר יוטיוב

הערות שוליים
------------

1. ↑  Who are the big four K-Pop management groups - SM, HYBE, YG and JYP Entertainment?, Yahoo News, ‏2023-09-27 (באנגלית בריטית)
2. 1 2 3 4 5 6  Forbes Guest, Korea's S.M. Entertainment: The Company That Created K-Pop, Forbes (באנגלית) (ארכיון)
3. ↑  SM Entertainment groups & arists kpop profile (2024 updated), kpopping.com, ‏2020-04-14 (באנגלית)
4. ↑  The History of Kpop, Chapter 4: How Lee Soo Man's First Big Fail Resulted in Korea's Modern Pop Star System | moonROK, web.archive.org, ‏2018-10-24
5. ↑  jnunhoe, H.O.T. Members Profile (Updated!), Kpop Profiles, ‏2018-01-05 (באנגלית אמריקאית)
6. ↑  sowonella, S.E.S Members Profile (Updated!), Kpop Profiles, ‏2018-01-06 (באנגלית אמריקאית)
7. ↑  KProfiles, Shinhwa Members Profile (Updated!), Kpop Profiles, ‏2016-09-23 (באנגלית אמריקאית)
8. ↑  astreria, BoA Profile and Facts (Updated!), Kpop Profiles, ‏2017-06-30 (באנגלית אמריקאית)
9. ↑  ABOUT US, S.M.entertainment JAPAN (ביפנית)
10. ↑  BoA Plans Debut in US, koreatimes, ‏2008-09-02 (באנגלית)
11. ↑  Lee Soo-man steps down from SM board of directors, 아시아경제, ‏2010-02-25 (בקוריאנית)
12. ↑  SM Entertainment records biggest Q1 profit, 아시아경제, ‏2010-05-13 (בקוריאנית)
13. ↑  John Kang, Why Alibaba Bought $30M Stake In K-Pop Giant SM Entertainment, Home To EXO And Girls' Generation, Forbes (באנגלית)
14. ↑  최나영, '수란·페노메코 소속' 밀리언마켓, SM 레이블 합류[공식입장], entertain.naver.com (בקוריאנית)
15. ↑  Jeff Benjamin, SuperM, ‘The Avengers Of K-Pop,’ Unveiled By SM Entertainment And Capitol Music Group, Forbes (באנגלית)
16. ↑  kyuvxq, SuperM (SuperM) Album Info (Updated!), Kpop Profiles, ‏2023-01-02 (באנגלית אמריקאית)
17. ↑  Meet SuperM, the K-Pop Supergroup That Skyrocketed to the Top of the Billboard Charts, TIME, ‏2020-01-28 (באנגלית)
18. ↑  *Beyond LIVE : A new era of live concert begins*, נבדק ב-2024-01-05
19. ↑  윤상근|기자|, SM, 네이버 손잡고 1000억원 투자 유치 "시너지 기대"[공식], entertain.naver.com (בקוריאנית)
20. ↑  황미현 기자, SM 신인 걸그룹 에스파, 17일 데뷔 확정…독특 세계관, entertain.naver.com (בקוריאנית)
21. 1 2  SM, 레이블 체계 도입 "2023년 신인 3팀 데뷔 예정" [공식입장 전문], tvdaily.co.kr, ‏2023-02-03
22. ↑  SM 새 보이그룹은 ‘라이즈’…"실력과 비주얼 겸비한 최정예 멤버 7인", 언론사 뷰
23. ↑  Puah Ziwei, SM Entertainment to debut three new groups this year, NME, ‏2023-05-24 (באנגלית בריטית)
24. 1 2  Jeff Benjamin, Three EXO Members Take Legal Action Against SM Entertainment Over Pay, ‘Slave Contracts’: Report, Billboard, ‏2023-06-01 (באנגלית אמריקאית)
25. 1 2  7 Times SM Entertainment Got Into Legal Battles With Its Artists, Koreaboo, ‏2023-06-02 (באנגלית אמריקאית)
26. ↑  Sonia Kil, Korean Talent Agencies Ordered to End Slave Contracts, Variety, ‏2017-03-09 (באנגלית אמריקאית)
27. 1 2 3  Patrick Frater, K-Pop: HYBE and Kakao End Hostilities in Takeover Battle for SM Entertainment, Variety, ‏2023-03-12 (באנגלית אמריקאית)
28. ↑  Patrick Frater, K-Pop’s Corporate Clash: HYBE’s Battle for SM Entertainment Gets Rougher, Variety, ‏2023-03-02 (באנגלית אמריקאית)
29. ↑  K. E. D. Global, Kakao to launch takeover bid for SM to counter HYBE, KED Global (באנגלית)
30. ↑  Park Eun-Jee, Cho Yong-Jun, Court blocks Kakao purchase of SM Entertainment shares, n.news.naver.com (בקוריאנית)
31. ↑  Hyunsu Yim, Kakao's stake in K-pop agency SM climbs to 40%, HYBE retains 8.8%, רויטרס, ‏28 למרץ 2023 (באנגלית)
32. ↑  Kim Boram, Kakao secures 40 pct stake in SM Entertainment through tender offer, Yonhap News Agency, ‏2023-03-28 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 6068 7991
* MusicBrainz: 0a249d01-d922-4cb9-b8f5-5bbf11d6c4bf
* NLK: KAB201719751
* VIAF: 307445436
* WorldCat: lccn-no2013105875

 |